Publication: Magyar Közlöny
Issue: MK-1998-42 (Year: 1998, Number: 42)
Era: 1990-2004
Section: A belkereskedelemről szóló 1978. évi I. törvény 40. §-ában
Paragraph Index: 170

15. § Az R. 27. §-ának a), c) és f) pontja helyébe a következő rendelkezés lép, és a következő j) ponttal egészül ki: (A rendelet alkalmazásában:) „a) üzlet: a szilárd térelemekkel körülhatárolt, a talajjal egybeépített vagy ahhoz rögzített, tartós használatra készült, rendszeresen (állandóan vagy ideiglenes jelleggel) nyitva tartó kis- és nagykereskedelmi jármű és üzemanyagkereskedelmi, vendéglátó, szálláshely-szolgáltató, idegenforgalmi, továbbá kereskedelmi szolgáltató értékesítő hely, ideértve a raktározás, tárolás célját szolgáló nyitott telephelyet, valamint a különböző intézményekben, munkahelyeken üzemelő értékesítő helyeket is, — mozgóbolt: önjáró vagy gépjárművel vontatott, az üzlet feltételeinek megfelelő árusító hely, — utazási iroda (utazási ügynökség és idegenforgalmi szolgáltató iroda): olyan üzlet, amelynél az üzlethelyiség berendezése a rendeltetésszerű használat követelményeihez igazodik, és kizárólag a tevékenység gyakorlására szolgál, továbbá kizárólag a tevékenység gyakorlására szolgáló önálló telefonvonallal és telefax vagy telex készülékkel rendelkezik, — üzemanyagtöltő állomás: nem szilárd térelemekkel körülhatárolt üzlet;” „c) szeszes ital: a gyógynövények gyógyászati jellegű szeszes kivonata, valamint ezek felhasználásával készült termékek és az alacsony (1,2%-nál kevesebb) alkoholtartalmú üdítőitalok kivételével minden alkoholtartalmú ital;” „f) pornó és szextartalmú áru: minden olyan mű, amelynek fő célja — a mű egészéből megállapíthatóan — a szexuális ingerkeltés, szexuális cselekmények és a nemi aktus nyílt ábrázolása;” „j) üzletkör: az a tevékenységi kör, amelynek keretében jellemzően az ott felsorolt termékek, szolgáltatások forgalmazhatók. Egy üzlet működési engedélye — a szükséges szakhatósági hozzájárulások megléte esetén — több üzletkört is tartalmazhat. Az üzlet szakjellegét a működési engedélyen az elsőként megjelölt üzletkör határozza meg.” 1998/42. szám

Source: https://magyarkozlony.hu/hivatalos-lapok/f65531640d9131f0f6c48806bea0f01115e27683/dokumentumok/1f46443b7e671282590abcb62e5b44b59c6dff84/letoltes